488 



LXXXVIIL 



Ep. L. Camerarii ad Axelium Oxenstierna, Hagae 

 Comitis d. 4 Dec. st. n. 1626. 



R. A. coll. Ox. 



S. P. Illustris ac Generöse Domine. 



Aliquot diebus ex Medici consilio domi me continui, 

 non quod adeo incommode haberem, sed quod morbum ali- 

 quem metuerem, sive ex defatigatione contracta, sive ex 

 inopinato frigore nonnihil alterationis senserim. Ex eo fac- 

 tum, ut parum in negotio mihi demandato promovere potue- 

 vim. Intellexi tamen ex amicis, sub finem praeteriti Mensis 

 in consessu Dominorum Ordinum Generalium, praesente 

 Principe Auraico ad interpellationes meas reasumptam deli- 

 berationem, et rem totam ad Ordinum Hollandiae Collegium 

 denuo remissam fuisse. Hos ex suorum numero certos dele- 

 gisse, qui cum Dominis Ordinibus Generalibus coniunctim de 

 ea agerent, atque ita tandem certi aliquid mox definiendum 

 före. Venerunt interea Dantisco litterae a viro quodam 

 primario, in quibus erat, expectari in illa urbe adventum 

 Regis Sigismundi, et de pace institutos conventus inter 

 Regum delectos sine fructu dissolutos fuisse. Intellectum 

 etiam ex ore cuiusdam Comitis Poloni, cui Warascki nomen 

 (si recte memini), hane Poloniae Proceribus opinionem instil- 

 latam, ac si Dominorum Ordinum huius Belgii instinctu at- 



